|  |
| --- |
| **Asiakirjan aihe: Hankintasopimusmalli – Tavarahankinta**OHJE HANKINTAYKSIKÖLLE:Kyseessä on malliasiakirja. Käytä tätä tavarahankintaa koskevan tarjouspyynnön liitteenä.* Lue huolellisesti kaikki turkoosilla värillä merkityt ohjeet hankintayksikölle (”OHJE HANKINTAYKSIKÖLLE”).
* Muokkaa asiakirja aina kyseessä olevaan hankintaan sopivaksi.
* Täytä asiakirjan puuttuvat kohdat.
* Kauttaviivalla (/) on annettu vaihtoehdot – valitse sopivin.
* **Poista** lopuksi turkoosilla merkityt ohjeet.
 |

SOPIMUS [TAVARAN X] HANKINNASTA

1. SOPIJAPUOLET ja yhteyshenkilöt

Tilaaja: [xx] (jäljempänä ”Tilaaja”)

Tilaajan postiosoite ja postitoimipaikka: [xx]

Y-tunnus: [xx]

Tilaajan yhteyshenkilö sopimusasioissa: [xx]

[Lisää muut Tilaajat, jos kyseessä yhteishankinta]

ja

Toimittaja: [xx] (jäljempänä ”Toimittaja”)

Toimittajan postiosoite ja postitoimipaikka: [xx]

Y-tunnus: [xx]

Toimittajan yhteyshenkilö sopimusasioissa: [xx]

[Lisää muut Toimittajat, jos kyseessä ryhmittymä]

Molemmat jäljempänä myös ”Sopijapuoli” tai ”Sopijapuolet”.

Tässä hankintasopimuksessa (jäljempänä ”Sopimus”) Toimittajalla tarkoitetaan sitä Sopijapuolta, joka vastaa hankinnan kohteena olevan tavaran toimittamisesta Tilaajalle. Jos tarjous on jätetty ryhmittymänä, Toimittajalla tarkoitetaan ryhmittymän kaikkia jäseniä. Ryhmittymän jäsenet vastaavat sopimusvelvoitteista yhteisvastuullisesti.

1. Sovellettavat yleiset sopimusehdot

Siltä osin kuin tässä Sopimuksessa tai liitteissä ei nimenomaisesti ole toisin sovittu, Sopimukseen sovelletaan JYSE 2025 Tavarat -ehtoja (jäljempänä ”JYSE” ja ”JYSE-ehdot”).

Selvyyden vuoksi todetaan, että edellä mainitut JYSE-ehdot täydentävät tätä Sopimusta siltä osin, kun ne eivät ole ristiriidassa tämän Sopimuksen taikka pätemisjärjestyksessä niihin nähden etusijalla olevassa asiakirjassa mainitun ehdon kanssa.

1. Määritelmät

Sopimuksessa noudatetaan JYSE kohdan 1 mukaisia määritelmiä sekä alla lueteltuja määritelmiä: [OHJE HANKINTAYKSIKÖLLE: Lisää määritelmiä sen mukaan, mitä on kyseisessä hankinnassa/sopimuksessa tarpeen]

**Hintaliite** tarkoittaa tämän Sopimuksen mukaista hintaliitettä.

**Sopimus** tarkoittaa tätä Sopimusta.

**Tavara** tarkoittaa tässä Sopimuksessa ja Toimituksen kuvauksessa yksilöityä Tavaraa.

**Toimituksen kuvaus** tarkoittaa tässä Sopimuksessa määritellyn Tavaran toimitusta koskevaa liitettä, jossa on kuvattu mm. [OHJE HANKINTAYKSIKÖLLE: Muokkaa tapauskohtaisesti, esim.: Toimituksen sisältö, Tavaran ominaisuudet, Tavaran käyttötarkoitus, Tavaralle asetetut vaatimukset, toimittamisajankohta, sanktiot laatutason alittamisesta].

1. Sopimuksen kohde ja tarkoitus

Sopimuksen kohteena on pp.kk.vvvv päivätyn tarjouspyynnön ja Toimittajan pp.kk.vvvv päivätyn tarjouksen mukaisen [x]-tavaran (jäljempänä ”Tavara”) hankinta. Tavara on kuvattu tarkemmin liitteessä ”Toimituksen kuvaus”. Tavaran tulee sopia liitteessä ilmoitettuun käyttötarkoitukseen.

[OHJE HANKINTAYKSIKÖLLE: Tarvittaessa laadi kohteen yksityiskohtainen kuvaus, ”Toimituksen kuvaus” joka muodostetaan tarjouspyynnön ja tarjouksen pohjalta.]

Tämä Sopimus ei sisällä Tilaajalle määräostovelvoitetta eikä tuota Toimittajalle yksinoikeutta myydä Tavaraa Tilaajalle.

Toimittajan on toimitettava Tilaajalle Tavaran asennus-, korjaus-, huolto- ja käyttötoiminnassa tarvittavat hankintaan kuuluvat piirustukset ja ohjeet sekä muut tiedot ja asiakirjat. Näiden tietojen ja asiakirjojen on oltava suomenkielisiä.

[OHJE HANKINTAYKSIKÖLLE: Jos toimitukseen kuuluu asennus ja/tai käyttökoulutusta, hyödynnä seuraavaa kohtaa:] Sopimukseen sisältyy Tavaran asennus. Lisäksi Toimittaja järjestää käyttökoulutusta x henkilölle yhteensä x päivän/tunnin ajan ennen toimituksen lopullista hyväksymistä Toimittajan tiloissa/Tavaran sijoituspaikassa osoitteessa xx. Koulutuspäivien ajankohdasta sovitaan tarkemmin Sopimuksen yhteyshenkilöiden välillä TAI koulutuspäivät on kuvattu tarkemmin liitteessä ”Toimituksen kuvaus”. Koulutuksen on tapahduttava suomen kielellä.

[OHJE HANKINTAYKSIKÖLLE: Täydennä tarvittaessa:] JYSE kohdassa 4.6 mainittu Tavaran yleinen käyttöikä on x vuotta. Huoltoa ja varaosia on oltava saatavilla vähintään edellä mainitun ajan.

1. Sopimuskausi

Sopimuskausi alkaa, kun molemmat Sopijapuolet ovat allekirjoittaneet Sopimuksen.

[OHJE HANKINTAYKSIKÖLLE: Käytä siinä tapauksessa, että kyse on kertahankinnasta:] Tämä Sopimus on voimassa, kunnes Tavara on toimitettu ja hyväksytty ja Toimittaja on suorittanut takuuaikaan perustuvat velvoitteensa Tilaajan hyväksymällä tavalla.

[OHJE HANKINTAYKSIKÖLLE: TAI, jos kyse on toistuvasta tavaran toimittamisesta tiettynä sopimuskautena, käytä tätä:] Sopimuskausi on x vuotta/kuukautta. Sopijapuoli voi irtisanoa Sopimuksen siten, että irtisanomisaika on Tilaajan irtisanoessa Sopimuksen x kuukautta ja Toimittajan irtisanoessa Sopimuksen x kuukautta.

[OHJE HANKINTAYKSIKÖLLE: Käytä tarvittaessa (jos tarjouspyynnön mukaan hankintaan sisältyy optioita):] Määräaikaisen sopimuskauden jälkeen Tilaajalla on oikeus jatkaa Sopimusta x optiovuoden ajan. Tilaaja ilmoittaa Toimittajalle viimeistään kolme (3) kuukautta ennen optiokauden alkua, aikooko Tilaaja ottaa optiokauden käyttöön.

1. Alihankkijat

[OHJE HANKINTAYKSIKÖLLE: Käytä tarvittaessa:] JYSE kohdan 3.2 ensimmäisen virkkeen sijasta todetaan, että Toimittaja voi teettää Sopimukseen kuuluvia tehtäviään alihankkijoilla, jotka Tilaaja on hyväksynyt tarjouskilpailun yhteydessä alihankkijoiksi. Muilta osin Toimittajalla ei ole oikeutta teettää Sopimukseen kuuluvia tehtäviä alihankkijalla ilman Tilaajan etukäteen antamaa nimenomaista kirjallista lupaa tai vaihtaa tarjouskilpailussa ilmoittamaansa alihankkijaa. Tilaajan hyväksymät alihankkijat on lueteltu liitteessä Alihankkijat.

1. Immateriaalioikeudet

Immateriaalioikeuksiin sovelletaan, mitä JYSE-ehtojen luvussa 17 määrätään.

1. Tietosuoja ja tietoturva SEKÄ HENKILÖTIETOJEN KÄSITTELY

Toimittajan on noudatettava Sopijapuolten sopimia tietoturvajärjestelyjä tietoturvallisuudesta ja tietosuojasta huolehtimiseksi.

Toimittaja sitoutuu noudattamaan EU:n yleistä tietosuoja-asetusta (EU) 2016/679 ja kulloinkin voimassa olevaa tietosuojalakia.

Toimittaja sitoutuu noudattamaan Sopimuksen liitteenä olevia yleisiä tietosuoja- ja tietoturvaehtoja sekä Sopimuskauden aikana Tilaajan antamia muita tietoturvaan ja tietosuojaan liittyviä ohjeita. [tarkista hankintakohtaisesti, tarvitaanko tietosuoja/tietoturvaliitettä.]

Toimittaja sitoutuu noudattamaan Sopimuksen liitteenä olevia henkilötietojen käsittelyn ehtoja sekä Sopimuskauden aikana Tilaajan antamia muita henkilötietojen käsittelyyn liittyviä ohjeita.

Tilaajalla on oikeus saada vahingonkorvausta Toimittajan sopimusrikkomuksesta aiheutuneesta välittömästä vahingosta.

Mikäli Toimittaja laiminlyö tai rikkoo tämän Sopimuksen tietoturvaa ja tietosuojaa koskevia velvoitteitaan, Toimittaja vastaa vahingoista vahinkoa kärsineelle Tilaajalle, rekisteröidylle ja/tai kolmannelle osapuolelle. Tilaajan kärsimäksi vahingoksi lasketaan korvaukset, jotka Tilaaja joutuu maksamaan rekisteröidylle tai kolmannelle osapuolelle tietosuoja-asetuksen mukaisesti ja maksuvelvollisuus johtuu Toimittajasta.

1. Hinnat

[OHJE HANKINTAYKSIKÖLLE: Muokkaa tarjouspyynnön ehtojen mukaisesti, alla esimerkkejä:]

Tavaran kokonaishinta on xx euroa. / Hinnat on esitetty Hintaliitteellä.

TAI

Hinta on kiinteä. / Hinnat ovat voimassa kiinteinä koko Sopimuskauden ajan.

TAI

Hinta on kiinteä xx kuukautta, jonka jälkeen noudatetaan JYSE kohdassa 6 määriteltyjä hinnanmuutosehtoja / alla kohdassa ”Hinnanmuutokset” määriteltyjä hinnanmuutosehtoja.

Hinta sisältää Sopimuksen mukaisen Tavaran, tarjousajan päättyessä voimassa olevat Toimittajan suoritettavaksi tulevat välilliset verot ja maksut lukuun ottamatta arvonlisäveroa. Tilaaja ei korvaa mitään lisiä sovittujen hintojen lisäksi eikä matka- tai majoituskustannuksia, päivärahoja eikä ylityökorvauksia. Mikäli Tilaaja poikkeuksellisesti korvaa matkakuluja, noudatetaan valtion matkustussääntöä. Matkakulujen korvaamisesta on aina sovittava Tilaajan kanssa ennen matkaa kirjallisesti. Hintaan sisältyvät myös pakkauskustannukset, toimitukseen liittyvät asiakirjat sekä huolto- ja käyttökäsikirjat.

[OHJE HANKINTAYKSIKÖLLE: Jos toimitus sisältää asennuksen, käyttökoulutusta tms., käytä tätä:] Hinta sisältää / Hintaliitteessä on määritelty asennuskustannukset, koulutuskustannukset, teknisen ympäristön rakentamisesta aiheutuvat kustannukset jne.

Sopimuksen hinnat on ilmoitettu ilman arvonlisäveroa.

[OHJE HANKINTAYKSIKÖLLE: Mahdollisen ennakon maksamisesta on sovittava erikseen. JYSE 2025 TAVARAT -ehdoissa on määräyksiä vakuuden asettamisesta maksettavalle ennakolle.]

Tilaaja [ei maksa / maksaa] ennakkoa.

1. Hinnanmuutokset

|  |
| --- |
| OHJE HANKINTAYKSIKÖLLE: Hinnan muutokset on mahdollista sitoa indeksilukuun. Alla olevassa kaavassa on huomioitu se, että indeksin mukaan korotetaan aina tarjouksen alkuperäistä hintaa. Korotuksen kohteena eivät siis ole jo kertaalleen korotetut hinnat.Indeksejä julkaisee Suomessa mm. Tilastokeskus. Huomaa, että indeksien alaryhmistä voi löytyä sopiva tuoteryhmäkohtainen indeksi. Älä siis käytä perusindeksiä suoraan, vaan etsi alaryhmistä sopiva. Huomaa, että joillain tavaroilla on omia, tarkempia indeksejään.<https://stat.fi/tilasto/thi> |

[OHJE HANKINTAYKSIKÖLLE: käytä tarvittaessa]

Kiinteän hinnoittelujakson (sopimuksen allekirjoitus – xx.xx.xxxx) jälkeen hintaliitteen yksikköhintoja voidaan tarkistaa [OHJE HANKINTAYKSIKÖLLE: muokkaa tarvittaessa] kerran vuodessa syys–lokakuussa koskien seuraavan vuoden hintoja siten, että alkuperäiseen tarjottuun yksikköhintaan lisätään hinnan muutos (Hm) seuraavan kaavan mukaisesti:

Hm= H \* [ (Indeksi A1 /Indeksi A0) -1]

Missä

Hm = hinnanmuutos (tarjouksen alkuperäisen hinnan ja uuden hinnan euromääräinen ero)

H= sopimuksen mukainen perushinta (eli tarjouksessa tarjottu alkuperäinen yksikköhinta, esim €/htp)

A1= indeksin A arvo tarkistusajankohtana, viimeisin julkaistu arvo tarkistusajankohtana

A0= indeksin [lisää indeksi] pisteluku [milloin? lisää ko. pisteluku]

[Syyskuussa] [vuosiluku] Toimittaja tai Tilaaja voi tehdä hinnanmuutosesityksen koskien vuotta [vuosiluku] ja sen jälkeen enintään kerran kalenterivuodessa. Seuraavaa vuotta koskevasta hinnanmuutosehdotuksesta tulee antaa kirjallinen, perusteltu selvitys viimeistään edellisen vuoden [syyskuun] viimeisenä arkipäivänä.

Mikäli hinnanmuutoksista ei päästä yksimielisyyteen, on Sopijapuolilla oikeus irtisanoa sopimus [kolmen (3) kuukauden] irtisanomisajalla. Toimittajan irtisanomisoikeus edellyttää, että hinnankorotusehdotus ei ole ylittänyt edellä kuvatulla kaavalla laskettua hinnanmuutosta. Irtisanomisaikana noudatetaan voimassa olevaa hinnoittelua.

1. LAskutus- ja maksuehdot

[OHJE HANKINTAYKSIKÖLLE: Muokkaa tarjouspyynnön ehtojen mukaisesti, alla esimerkkejä:]

Tilaaja suorittaa Sopimuksenmukaisen kauppahinnan seuraavasti:

100 %, kun Tavara on toimitettu tämän Sopimuksen ehtojen mukaisesti ja Tilaaja on hyväksynyt Tavaran vastaanottotarkastuksessa ja hyväksymistesteissä.

TAI

Maksu voidaan suorittaa yksilöitävissä erissä [esimerkki]

10 % kauppahinnasta pp.kk.vvvv / allekirjoituksen jälkeen, Tilaajan saatua hyväksyttävän vakuuden

30 % kauppahinnasta pp.kk.vvvv / asennuksen ja käyttöönoton jälkeen

50 % kauppahinnasta pp.kk.vvvv / lopullisen hyväksymistestauksen jälkeen

10 % kauppahinnasta pp.kk.vvvv /takuuajan päätyttyä.]

Maksuaika alkaa kulua vasta, kun Tilaaja on vastaanottanut hyväksyttävän, Sopimuksenmukaisen Tavaran/suorituksen ja laskun.

Myös toistuvaismaksua koskevan suorituksen on oltava Sopimuksenmukainen, jotta siihen liittyvien laskujen maksuaika alkaa kulua.

JYSE kohdan 7.2 sijaan maksuaika on [30] päivää laskun saapumisesta.

[OHJE HANKINTAYKSIKÖLLE: Käytä tarvittaessa:] Tavaraa/suoritusta koskevat raportit ja laskuerittelyt on toimitettava Tilaajalle siten kuin liitteessä ”Toimituksen kuvaus” on määritelty.

[OHJE HANKINTAYKSIKÖLLE: Käytä tarvittaessa:] Jos Tavarasta on sovittu kokonaishinta, hintaa ei saa ylittää ilman Tilaajan kirjallista suostumusta.

1. Toimitusehto

|  |
| --- |
| OHJE HANKINTAYKSIKÖLLE: Suomessa yleisesti käytössä olevat Finnterms-toimitusehdot ovat saatavilla osoitteessa <https://www.logistiikanmaailma.fi/sopimukset/toimituslausekkeet/finnterms/> Usein käytössä esimerkkitekstissä oleva TOP (toimitettuna perille). |

JYSE 9.2 kohdan sijaan todetaan, että toimituslauseke on TOP, [OHJE HANKINTAYKSIKÖLLE: Lisää tarkka osoite] purettuna Tilaajan osoittamaan paikkaan, kuljetus vakuutettuna Toimittajan lukuun, pakkausjätteet poiskuljetettuina (Finnterms 2001).

Tavara on toimitettava [xx] päivän/viikon/kuukauden kuluessa tämän Sopimuksen allekirjoituksesta TAI pp.kk.vvvv mennessä.

1. TAKUU, TAKUUAJAN VakuuS jA ENNAKKO

JYSE-ehtojen kohdassa 12.2. tarkoitettu takuuaika on [**12 kuukautta**].

JYSE-ehtojen kohdassa 12.7 tarkoitettu kohtuullinen aika on [**30 päivää**].

[OHJE HANKINTAYKSIKÖLLE: Mahdollisen ennakon maksamisesta on sovittava erikseen. JYSE 2025 TAVARAT -ehdoissa on määräyksiä vakuuden asettamisesta maksettavalle ennakolle.]

1. Tavaran hyväksyminen ja vastaanottomenettely

Tilaaja tarkastaa Tavaran [x] päivän kuluessa siitä, kun Toimittaja on luovuttanut Tavaran Sopimuksen mukaisesti Tilaajan tarkastettavaksi. Toimittaja avustaa Tilaajaa vastaanottotarkastuksen suorittamisessa yhdessä sovitulla tavalla. Vastaanottotarkastuksen määräaikaa pidennetään sillä ajalla, minkä Tilaaja kohtuudella tarvitsee virhekorjausten tarkastamiseen ja hyväksymiseen.

Hyväksymiskriteerit ovat [xx] / on määritelty liitteessä ”Toimituksen kuvaus”.

[OHJE HANKINTAYKSIKÖLLE: Täydennä tapauskohtaisesti sopivat ajat:]

JYSE kohdan 10.3 ja kohdan 13.2 mukainen Tilaajan kohtuullinen reklamaatioaika on [**30 päivää**]. Reklamaatio on tehtävä kirjallisesti.

JYSE kohdassa 10.5 tarkoitettu kohtuuton viivästys virheen poistamiseksi on [**14** **päivää**] / määritelty tarkemmin liitteessä ”Toimituksen kuvaus”.

JYSE-ehtojen kohdan 13.3 sijaan todetaan, että Toimittajan on ilmoitettava Tilaajalle virheilmoituksen vastaanottamisesta ilman aiheetonta viivytystä ja toimenpiteiden aloittamisesta viimeistään [**7 päivän**]kuluessa ilmoituksen vastaanottamisesta.

JYSE kohdassa 13.9 mainitut Toimittajan korjausajat ovat x tuntia/päivää / on määritelty tarkemmin liitteessä ”Toimituksen kuvaus”.

Mikäli virheet ovat olennaisia tai toistuvia, Tilaajalla on oikeus päättää Sopimus JYSE luvun 16 mukaisesti.

1. VIIVÄSTYS

JYSE kohdan 11.3 mukainen toimituksen viivästyksestä johtuva sakko on [XX] euroa / [XX] prosenttia.

1. Vahingonkorvaus

JYSE kohtaan 15 lisätään seuraavaa:

Välitöntä vahinkoa ovat vahingosta aiheutuneet suorat kulut, kuten reklamaatio- ja korjauskustannukset sekä hinnanero eli kateoston korvaus.

Välillistä vahinkoa on vahinko, joka johtuu tuotannon tai liikevaihdon vähentymisestä tai keskeytymisestä, muu vahinko, joka johtuu siitä, ettei tavaraa voida käyttää tarkoitetulla tavalla, voitto, joka on jäänyt saamatta sen vuoksi, että sopimus sivullisen kanssa on rauennut tai jäänyt täyttämättä oikein, vahinko, joka johtuu muun omaisuuden kuin myydyn tavaran vahingoittumisesta sekä muu saman kaltainen, vaikeasti ennakoitava vahinko.

[OHJE HANKINTAYKSIKÖLLE: Uuden JYSE 2025 Tavarat -ehtojen kohdan 15.4 mukaisesti vahingonkorvauksen määrä on korkeintaan hankintasopimuksen laskennallinen arvo. JYSE 2025 Tavarat -ehtojen kohdan 15.5 mukaan puitejärjestelyssä hankintasopimuksen laskennallisessa arvossa huomioidaan kaikki tilaajan toimittajalta puitejärjestelyn perusteella tehdyt ja tehtäväksi tulevat hankinnat. Sellaisissa puitejärjestelyissä, joissa tehdään yksittäisiä euromääräisesti suuria hankintoja esimerkiksi erikseen kilpailuttamalla puitejärjestelyyn valitut toimittajat, saattaa olla tarkoituksenmukaista poiketa kohdan 15.5 mukaisesta puitejärjestelyä koskevasta hankintasopimuksen laskennallisen arvon laskentasäännöstä. Vahingonkorvauksen enimmäismääräksi voidaan tällöin kirjata hankintasopimukseen esimerkiksi puitejärjestelyn perusteella tehdyn hankintasopimuksen arvo.]

Vahingonkorvauksen määrä on korkeintaan [X] euroa.

1. Sopimuksen irtisanominen ja purkaminen

JYSE kohdan 16.1 sijaan sovelletaan seuraavaa:

Tilaajalla on oikeus irtisanoa Sopimus päättymään välittömästi, jos Toimittajaa rasittaa hankintalain (1397/2016) 80 §:ssä tarkoitettu pakollinen poissulkemisperuste tai jos Toimittajaa rasittaa Euroopan unionin (EU) tai Yhdistyneiden kansakuntien (YK) kohdistama pakote taikka Suomen viranomaisen asettama pakote tai varojen jäädyttämispäätös.

Tilaajalla on lisäksi oikeus irtisanoa Sopimus päättymään välittömästi, jos Toimittajaa rasittaa hankintalain (1397/2016) 81 §:ssä tarkoitettu harkinnanvarainen poissulkemisperuste.

Tilaajalla on oikeus irtisanoa Sopimus päättymään välittömästi, vaikka edellä mainitut perusteet olisivat syntyneet vasta Sopimussuhteen alkamisen jälkeen.

Jos Toimittajana on ryhmittymä, on Toimittajalla Tilaajan vaatimuksesta velvollisuus vaihtaa sellainen ryhmittymän jäsen, jota rasittaa em. pakollinen poissulkemisperuste, tai joka ei täytä Tilaajan tarjouspyynnössä asettamia vaatimuksia, vaikka poissulkemisperuste tai vaatimusten vastaisuus olisi syntynyt vasta Sopimussuhteen alkamisen jälkeen. Jos Toimittaja ei vaihda ryhmittymän jäsentä, Tilaaja voi irtisanoa Sopimuksen päättymään välittömästi.

Edellä mainittujen tilanteiden lisäksi Tilaajalla on oikeus irtisanoa Sopimus, mikäli 1) Tilaajan toiminta päättyy, 2) Tavaran hankinta käy tarpeettomaksi.

Toimittaja on velvollinen toimittamaan sijoittautumismaansa toimivaltaisen viranomaisen antaman rikosrekisteriotteen Tilaajalle heti, kun ote on viranomaisilta saatavissa. Mikäli Toimittaja ei toimita rikosrekisteriotetta, Tilaajalla on oikeus purkaa Sopimus.

1. Salassapito

 Salassapitoon sovelletaan, mitä JYSE-ehtojen luvussa 18 määrätään.

1. Avustamisvelvollisuus sopimuksen päättyessä

Avustamisvelvollisuuteen sovelletaan, mitä JYSE-ehtojen luvussa 21 määrätään.

1. VARAUTUMINEN HÄIRIÖ- ja poikkeustilanteisiin

JYSE 2025 TAVARAT -ehdoissa ei ole erikseen määrätty toimituksista poikkeuksellisissa olosuhteissa tai varautumiseen liittyvistä vaatimuksista. Julkishallinnon toimijoiden tulee varmistaa myös ulkoistettujen toimintojen mahdollisimman hyvä hoitaminen kaikissa olosuhteissa (Valmiuslaki 12 §, 1552/2011). Kriittiset toiminnot tulee tunnistaa ja tarjouspyyntöön tulee tarvittaessa sisällyttää varautumista koskevia vaatimuksia toiminnan jatkuvuuden turvaamiseksi.

1. Sopimusmuutokset

[OHJE HANKINTAYKSIKÖLLE: Käytä tarvittaessa:]

JYSE luvussa 20 tarkoitettuja Sopimusmuutoksia voivat tehdä ainoastaan sellaiset henkilöt, joilla on Tilaajan ja Toimittajan organisaatiossa allekirjoitusoikeus.

Sopimusta voidaan muuttaa tai täydentää vain vähäisissä määrin siten, että muutos ei merkitse Sopimuksen olennaista muuttamista (hankintalain 136 §).

Sopimuksen yhteyshenkilöillä ei ole oikeutta muuttaa Sopimusta.

1. Kartelliehto

Sopimukseen sovelletaan, mitä JYSE–ehtojen luvussa 19 määrätään.

1. Pakotteet

JYSE –ehtojen kohdan 1.6, 3.5, 5.1 ja 16.6 lisäksi Sopimuksessa noudatetaan seuraavaa:

Euroopan unioni ja Yhdistyneet kansakunnat ovat asettaneet ja saattavat tulevaisuudessa asettaa pakotteita lainsäädännön ja/tai toimielintensä päätöksillä. Toimittaja on velvollinen huolehtimaan, ettei sen toiminta tai sen tuottamien tuotteiden tai palvelujen käyttö riko asetettuja pakotteita.

Tilaaja voi irtisanoa tämän Sopimuksen päättymään välittömästi joko kokonaan tai niiden tuotteiden, toimitusten tai palvelujen osalta, joihin pakotteet kohdistuvat.

1. Erimielisyydet ja sovellettava laki

JYSE-ehtojen luvun 22 sijaan sovelletaan seuraavaa:

Sopimuksesta johtuvat erimielisyydet pyritään ratkaisemaan ensisijaisesti Sopijapuolten välisin keskinäisin neuvotteluin. Mikäli neuvotteluissa ei päästä Sopijapuolia tyydyttävään lopputulokseen, Sopimuksesta aiheutuvat tai siihen liittyvät riitaisuudet ratkaistaan ensimmäisenä oikeusasteena XX käräjäoikeudessa. [OHJE HANKINTAYKSIKÖLLE: Täydennä tähän toimivaltainen käräjäoikeus.]

Sopimukseen sovelletaan Suomen lakia. Sopimukseen ei kuitenkaan sovelleta Suomen lain lainvalintaa koskevia säännöksiä.

1. Sopimuksen liitteet ja asiakirjojen pätevyysjärjestys

Sopimusasiakirjat täydentävät toisiaan. Jos sopimusasiakirjat ovat keskenään ristiriidassa, noudatetaan niitä seuraavassa järjestyksessä (pienempi numeroinen on ensisijainen):

1. Sopimus
2. Tilaajan tietosuoja- ja tietoturvaliite
3. Henkilötietojen käsittelyn ehdot (JYSE-JIT 2025 tai oma)
4. Toimituksen kuvaus
5. Hinnat
6. [OHJE HANKINTAYKSIKÖLLE: Muut sopimusneuvotteluissa yksilöitävät liitteet, muokkaa tarpeen mukaan]
7. Julkisten hankintojen yleiset sopimusehdot JYSE 2025 Tavarat
8. Alihankkijat

20. Allekirjoitukset

 Tämä sopimus on allekirjoitettu sähköisesti.

[Tilaajan nimi] [Toimittajan nimi]